proiect

|  |
| --- |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_** **din**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2024***Chișinău*** |

**Cu privire la aprobarea proiectului de lege pentru**

**modificarea Legii nr. 1543/1998 cadastrului bunurilor imobile**

**----------------------------------------------------------------**

Guvernul **HOTĂRĂŞTE:**

Se aprobă şi se prezintă Parlamentului spre examinare proiectul de lege pentru modificarea Legii nr. 1543/1998 cadastrului bunurilor imobile.

**Prim-ministru**

Contrasemnează:

Ministrul justiţiei

proiect

**PARLAMENTUL REPUBLICII MOLDOVA**

**Lege**

**pentru modificarea Legii cadastrului bunurilor imobile nr. 1543/1998**

Parlamentul adoptă prezenta lege organică.

Legea nr. 1543/1998 cadastrului bunurilor imobile (republicată: Monitorul Oficial al Republicii Moldova 2021, nr.88-95, art. 79), cu modificările ulterioare, se modifică după cum urmează:

1. Articolul 6 se completează cu alin. (25) cu următorul cuprins:

„(25) Planul de nivel, planul încăperii izolate și fișa rezultatelor lucrării cadastrale la nivel de clădire se eliberează proprietarului, gestionarului bunului, organelor cu atribuții de control, autorităților administrație publice și executanților lucrărilor cadastrale.”

 2. La articolul 28 alin. (1) lit. a) textul „ , precum și certificatele constatatoare emise în conformitate cu prevederile Legii nr. 163/2010 privind autorizarea executării lucrărilor de construcție, în procedura de aprobare tacită” se exclude;

 3. La articolul 404 alin. (2) textul „Pentru construcțiile ce nu cad sub incidența Legii nr. 721-XIII din 2 februarie 1996 privind calitatea în construcții, se prezintă actul de constatare pe teren privind gradul de executare a construcției, întocmit de organul cadastral teritorial și coordonat cu autoritatea publică locală” se exclude.

 4. Legea se completează cu articolul 469 cu următorul cuprins:

 „Articolul 469 . Notarea calității de monument al bunului imobil

1. În registrul bunurilor imobile se notează calitatea de monument al bunului imobil în temeiul:
2. extrasului din Registrul monumentelor Republicii Moldova ocrotite de stat și avizului Ministerului Culturii în care este indicat numărul cadastral al bunului imobil emis pentru fiecare poziție/număr din Registrul monumentelor Republicii Moldova ocrotite de stat, emis în baza deciziei Consiliului Național al Monumentelor Istorice;
3. extrasului din Registrul monumentelor istorice de categorie locală și deciziei autorității publice locale în care este indicat numărul cadastral al bunurilor imobile, cu anexarea dosarului de clasare a bunului imobil.

 (2) Notarea se solicită de către Ministerul Culturii, corespunzător, de către primăria localității, prin expedierea unei notificări, la care se anexează actele justificative enumerate în alin. (1). Calitatea de monument al bunului imobil, se notează doar dacă actele prezentate identifică bunul imobil prin număr cadastral. Achitarea serviciilor de înregistrare se realizată prin intermediul autorității administrative centrale în domeniul cadastrului bunurilor imobile din mijloace alocate de la bugetul de stat. ”

**Președintele Parlamentului**